Eugen Teodorovici a mers la DNA pentru a afla de ce a fost filat. Procurorii au precizat că fostul ministru nu este inculpat.
Eugen Teodorovici a fost filat de DNA într-un dosar de corupție. Procurorii precizează ca Teodorovici nu a avut nici calitatea de suspect, nici de inculpat. Dosarul a fost clasat pe motivul că fapta nu există.
Fostul ministru Eugen Teodorovici s-a prezentat la DNA pentru a vedea ce au aflat despre el procurorii după ce a fost supravegheat.Într-un răspuns pentru MEDIAFAX, DNA informează că Teodorovici a cerut discuţiile din dosar, folosindu-se de drepturile oferite de art. 145 Cod procedură penală (informarea persoanei supravegheate). Este vorba despre un dosar mai vechi de corupţie, în care ancheta a fost făcută cu privire la fapte, dar ulterior a venit clasarea pe motiv că "fapta nu există".DNA a mai subliniat că în dosar, Teodorovici nu a fost nici inculpat, nici suspect.Eugen Teodorovici a fost joi la DNA, la cererea sa. Fostul ministru a spus că a vrut să asculte convorbirile dintr-un dosar mai vechi, clasat în 2013: "Am vrut să văd dacă se acceptă o astfel de cerere".